شەفەق نیوز/ دەزگای حەشد شەعبی، ئمڕوو دووشەممە، دەسگیرکردن وەرپرس ئیداری لە ویلایەت باکوور لە ریخریاگ داعش لە باکوور بەغداد راگەیان.
وەڕێەوبەرایەتی ئاسایش حەشد شەعبی لە بەیاننامیگ رەسیە ئاژانس شەفەق نیوز وت : لەئەنجام خەسەوکرد تەقەلای هەواڵگری و دویای رەسین زانیاریەیل هۊردیگ،  وەڕێەوبەرایەتی ئاسایش و دسپلین(دەزگای لێکۆڵینەوە و ئاسایش مقەیەتیکردن) لە دەزگای حەشد شەعبی لە بەغداد پایتەخت،  ئۆپراسیۆنیگ جیاواز سەرکەفتن لە دەسگیرکردن یەکیگ لە ئەندامەیل ریخریاگ داعش تیرۆریست وەجی هاورد، ک ئەو تیرۆریستە هالە ویلایەت باکوور بەغداد،  و پۆست وەرپرس ئیداری دیرێد، و دیاری کرد ک ئەو ئۆپراسیۆنە وە مووڵەت دادوەری جیوەجی کریا.
وەڕێەوبەرایەتیەگە وتیش " ریکارەیل یاسایی لەبانی جیوەجی کریا،  و فەرمان زیندانکردن هەتایی وەگورەی مادەی چوار تیرۆر لەبانی دریا.
